               COMISIA EUROPEANĂ
            Bruxelles, 30.5.2022
            COM(2022) 248 final
            2022/0170(BUD)

            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Greciei – EGF/2021/008 EL/Attica electrical equipment manufacturing

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  1
                (denumit în continuare „Regulamentul privind FEG”).

               2.La 21 decembrie 2021, Grecia a depus cererea EGF/2021/008 EL/Attica electrical equipment manufacturing pentru o contribuție financiară din partea FEG, ca urmare a disponibilizărilor care au avut loc în sectorul economic încadrat la diviziunea 27 din NACE Rev. 2 (Fabricarea echipamentelor electrice), în regiunea NUTS 2 Attica (EL30) din Grecia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile din Regulamentul privind FEG, că sunt îndeplinite condițiile pentru acordarea unei contribuții financiare din partea FEG.

               REZUMATUL CERERII

                        Cererea FEG

                        EGF/2021/008 EL/Attica electrical equipment manufacturing

                        Stat membru

                        Grecia

                        Regiunea sau regiunile vizate (nivel NUTS
                           2
                         2)

                        Attica (EL30)

                        Data depunerii cererii

                        21 decembrie 2021

                        Data confirmării primirii cererii

                        21 decembrie 2021

                        Primirea traducerii

                        11 februarie 2022

                        Data cererii de informații suplimentare

                        24 februarie 2022

                        Termenul pentru furnizarea informațiilor suplimentare

                        17 martie 2022

                        Termenul pentru finalizarea evaluării

                        7 iunie 2022

                        Criteriul de intervenție

                        Articolul 4 alineatul (2) litera (b) din Regulamentul privind FEG

                        Numărul de întreprinderi vizate

                        6

                        Sectorul sau sectoarele de activitate economică

                        (Diviziunea NACE Rev. 2)
                           3

                        Diviziunea 27 (Fabricarea echipamentelor electrice)

                        Perioada de referință (șase luni):

                        1 aprilie 2021-1 octombrie 2021

                        Numărul de disponibilizări în perioada de referință (a)

                        206

                        Numărul de disponibilizări înainte sau după perioada de referință (b)

                        0

                        Numărul total de disponibilizări (a + b)

                        206

                        Numărul total de beneficiari eligibili

                        206

                        Numărul total de beneficiari vizați

                        206

                        Bugetul pentru servicii personalizate (EUR)

                        1 689 800

                        Bugetul pentru punerea în aplicare a FEG
                           4
                         (EUR)

                        70 000

                        Bugetul total (EUR)

                        1 759 800

                        Contribuția FEG (85 %) (EUR)

                        1 495 830

               EVALUAREA CERERII

               Procedura

               4.La 21 decembrie 2021, Grecia a depus cererea EGF/2021/008 EL/Attica electrical equipment manufacturing în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la aceeași dată și a solicitat informații suplimentare din partea Greciei la 24 februarie 2022. Aceste informații suplimentare au fost furnizate în termen de 15 zile lucrătoare de la data cererii. Termenul de 50 de zile lucrătoare de la data primirii cererii complete de care dispune Comisia pentru a finaliza evaluarea conformității cererii cu condițiile de acordare a unei contribuții financiare expiră la 7 iunie 2022.

               Eligibilitatea cererii

               Întreprinderile și beneficiarii în cauză

               5.Cererea se referă la 206 lucrători disponibilizați a căror activitate a încetat în sectorul economic încadrat la diviziunea 27 din NACE Rev. 2 (Fabricarea echipamentelor electrice). Disponibilizările au fost efectuate în regiunea NUTS 2 Attica (EL30). Disponibilizările colective vizează în total 6 întreprinderi.

                        Întreprinderile și numărul disponibilizărilor în perioada de referință

                        BSH OIKIAKES SYSKEVES ANON. VIOM. ETAIRIA [BSH-Pitsos]

                        166

                        SELLER HELLAS AVEE

                        6

                        NEXANS HELLAS

                        MONOPROSOPI AVE

                        6

                        KAMPOURAKIS GEORGIOS - G.E.M.A.

                        11

                        SAMMLER V.

                        MICHALOPOULOS AEVE

                        7

                        MAVILEK AVEE

                        10

                        Numărul total de întreprinderi: 6

                        Numărul total de disponibilizări:

                        206

                        Numărul total de persoane a căror activitate independentă a încetat:

                        0

                        Numărul total de lucrători eligibili și de persoane care desfășoară activități independente eligibile:

                        206

               Criteriile de intervenție

               6.Grecia a depus cererea în temeiul criteriilor de intervenție prevăzute la articolul 4 alineatul (2) litera (b) din Regulamentul privind FEG, care prevăd încetarea activității a cel puțin 200 de lucrători disponibilizați, într-o perioadă de referință de șase luni, în întreprinderi care operează în același sector economic definit în diviziunea NACE Rev. 2 și care sunt situate într-o singură regiune sau în două regiuni învecinate definite la nivelul NUTS 2 dintr-un stat membru. În regiunea NUTS 2 Attica (EL30) au fost disponibilizați 206 lucrători.

               7.Perioada de referință de șase luni vizată în cerere este cuprinsă între 1 aprilie 2021 și 1 octombrie 2021.

               Calcularea disponibilizărilor și a cazurilor de încetare a activității

               8.Cazurile de încetare a activității lucrătorilor disponibilizați în perioada de referință au fost calculate după cum urmează:

               -
                     186 de la data notificării individuale de către angajator a disponibilizării lucrătorului sau a încetării contractului de muncă sau a raportului de muncă al lucrătorului; și

               -
                     20 de la data încetării de facto sau a expirării contractului de muncă sau a raportului de muncă.

               Beneficiarii eligibili

               9.Numărul total de beneficiari eligibili este de 206.

               Evenimentele care au determinat disponibilizările și încetarea activității

               10.Principalul eveniment care a dus la aceste disponibilizări este închiderea unității de producție a Pitsos
                  5
                din Attica, marca, vânzările și departamentul servicii fiind păstrate în Grecia.

               11.O combinație de factori, printre care lipsa automatizării și a tehnicilor avansate de fabricație, costurile de producție ridicate ale aparatelor electrocasnice și deficitele de aprovizionare internă cu componente electrice, a dus la o pierdere a competitivității fabricii Pitsos. Pentru a reduce costurile de fabricație și pentru a optimiza instalațiile de producție, fabrica necesita investiții de capital substanțiale. Cu toate acestea, conducerea BSH-Pitsos
                  6
                nu s-a arătat favorabilă acestor investiții și, în cele din urmă, s-a decis mutarea producției în Turcia, unde costurile de producție sunt mai mici
                  7
               .

               12.În plus, criza socioeconomică prelungită (2008-2016) din Grecia a avut un impact semnificativ asupra cheltuielilor consumatorilor, fapt care, la rândul său, a dus la scăderea cererii interne pentru noi aparate de uz casnic. Între 2008 și 2016, cheltuielile pentru aparate de uz casnic au scăzut în Grecia cu 35 %, de la aproximativ 824 de milioane EUR în 2008 la aproximativ 536 de milioane EUR în 2016
                  8
               . Deși s-au redresat cu 9,5 % în perioada 2017-2019, cheltuielile pentru aparate de uz casnic au fost afectate, din nou, de pandemia de COVID-19 și au scăzut cu 50 % în 2020 comparativ cu 2019
                  9
               .

               13.Anunțul privind încetarea operațiunilor fabricii Pitsos a fost făcut în septembrie 2017
                  10
               . Cu toate acestea, s-a ajuns la un acord temporar de prelungire a producției până la începutul anului 2021, pentru a atenua consecințele negative ale închiderii fabricii. Procesul de închidere a operațiunilor și de disponibilizare a lucrătorilor era programat să se încheie până la 31 martie 2021
                  11
               . Cu toate acestea, acțiunile au durat mai mult decât se prevăzuse, așadar majoritatea disponibilizărilor au avut loc în perioada aprilie-septembrie 2021.

               14.În ceea ce privește disponibilizările din celelalte cinci întreprinderi
                  12
               , Grecia susține că industria producătoare de echipamente electrice se confruntă cu provocări, în special în ceea ce privește necesitatea transformării digitale și a automatizării și competențele insuficiente ale forței de muncă pentru a se adapta la economia digitală, care cunoaște o transformare rapidă.

               15.Competențele digitale de bază ale populației elene rămân insuficient dezvoltate și se situează sub media UE, ceea ce implică un risc ridicat de decalaj tehnologic și de analfabetism digital
                  13
               . Conform indicelui economiei și societății digitale (DESI) al Comisiei Europene pentru anul 2021, Grecia se situează pe locul 22 din cele 27 de state membre ale UE în ceea ce privește integrarea tehnologiilor digitale în activitățile comerciale și numai 23 % dintre cetățeni dețin competențe digitale superioare competențelor de bază, media UE fiind de 31 %
                  14
               .

               Impactul preconizat al disponibilizărilor asupra economiei și a ocupării forței de muncă la nivel local, regional sau național

               16.Deși rata șomajului din Grecia a scăzut treptat din 2013, când atinsese cel mai înalt nivel, de 27,5 %
                  15
               , aceasta a rămas una dintre cele mai ridicate din UE, situându-se la 15,3 %
                  16
                în 2021.

               17.Regiunea Attica este cea mai mare din Grecia ca populație, cu aproximativ 3,7 milioane de locuitori, generând aproape jumătate (47 %) din PIB-ul național total. Totodată, regiunea Attica are cel mai mare număr de șomeri, 342 744 în decembrie 2021, reprezentând 31 % din șomerii înregistrați din țară
                  17
               . Numărul lucrătorilor șomeri înregistrați din Attica a crescut cu 3,8 % de la 334 658 în decembrie 2019
                  18
                la 347 427 în decembrie 2021
                  19
               . În plus, aproape un sfert (24,1 %) din populația regiunii Attica este expusă riscului de sărăcie și de excluziune socială
                  20
               . Disponibilizările din sectorul producției de echipamente electrice din regiunea Attica vor agrava și mai mult situația șomajului, precum și creșterea sărăciei în regiune.

               18.Autoritățile elene susțin că lucrătorii disponibilizați se vor confrunta cu dificultăți în ceea ce privește reinserția profesională, deoarece majoritatea (81 %) au absolvit învățământul secundar inferior sau au chiar un nivel de studii mai scăzut
                  21
               . Măsurile propuse le vor spori șansele de a găsi un loc de muncă pe piața deschisă a forței de muncă sau îi vor sprijini pe cei care doresc să își înceapă propria afacere.

               Aplicarea Cadrului de calitate al UE pentru anticiparea schimbărilor și restructurare (QFR)

               19.Grecia a descris modul în care au fost luate în considerare recomandările prevăzute în Cadrul de calitate al UE pentru anticiparea schimbărilor și a restructurării. Autoritățile elene au confirmat că au întreprins acțiuni pentru o mai bună anticipare și gestionare a proceselor de restructurare și că au fost luate măsuri.

               20.După anunțarea desființării unității de producție a Pitsos în septembrie 2017
                  22
               , conducerea societății și reprezentanții lucrătorilor au organizat consultări ample pentru a explora toate opțiunile posibile înainte de a lua în considerare efectuarea de disponibilizări. Pentru a atenua efectele închiderii fabricii, în special asupra angajaților, s-a convenit prelungirea activităților de producție până la 31 decembrie 2020.  În același timp, procesul de încetare a activității și de disponibilizare a personalului a fost planificat să aibă loc până la 31 martie 2021
                  23
               .

               21.Părțile participante la negocieri au convenit, de asemenea, să instituie un sistem de disponibilizare voluntară, care să includă un pachet de plăți compensatorii, contribuții la pensii și beneficii financiare suplimentare, cum ar fi cupoane de cadouri pentru aparate de uz casnic din partea societății. Acesta a inclus, de asemenea, un program de formare limitat, cu sesiuni de consiliere, orientare profesională și asistență în redactarea CV-urilor.

               Complementaritatea cu acțiunile finanțate din fonduri naționale sau din fonduri ale Uniunii

               22.Grecia a confirmat faptul că măsurile descrise mai jos care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora, a partenerilor sociali, precum și a autorităților locale și regionale

               23.Grecia a indicat că pachetul coordonat de servicii personalizate a fost elaborat în consultare cu reprezentanții lucrătorilor și cu Ministerul Muncii și Afacerilor Sociale. La 24 noiembrie 2021, autoritatea de management pentru FEG a organizat o reuniune cu reprezentanții lucrătorilor și cu o serie de foști angajați pentru a discuta cererea propusă și conținutul pachetului integrat de măsuri.

               Beneficiarii vizați și măsurile propuse

               Beneficiarii vizați

               24.Se estimează că numărul lucrătorilor disponibilizați care vor beneficia de măsuri va fi de 206. Defalcarea acestor lucrători în funcție de gen, grupă de vârstă și nivel de educație este următoarea:

                        Categorie

                        Numărul
                           beneficiarilor preconizați

                        Genul:

                        Bărbați:

                        180

                        (87,4 %)

                        Femei:

                        26

                        (12,6 %)

                        Persoane non-binare

                        0

                        (0,0 %)

                        Grupa de vârstă:

                        Sub 30 de ani:

                        26

                        (12,6 %)

                        30-54 de ani:

                        137

                        (66,5 %)

                        Peste 54 de ani:

                        43

                        (20,9 %)

                        Nivelul de studii:

                        Învățământ secundar inferior sau sub acest nivel
                           24

                        167

                        (81,1 %)

                        Studii liceale
                           25
                         sau postliceale
                           26

                        6

                        (2,9 %)

                        Învățământ terțiar
                           27

                        33

                        (16,0 %)

               Măsuri propuse

               25.Serviciile personalizate care vor fi puse la dispoziția lucrătorilor disponibilizați constau în măsurile descrise mai jos:

               –Consiliere profesională. Această măsură va fi oferită tuturor participanților și va consta în sesiuni și activități de îndrumare individuale care vor acoperi următoarele etape:

               (1)Sesiuni de informare generală și de întâmpinare. În această etapă, participanții vor primi indicații în legătură cu procesul de sprijin, informații despre acțiunile propuse și cursurile de formare disponibile. Sunt incluse activități precum colectarea de date cu caracter personal și profesional, evaluarea competențelor profesionale ale persoanelor aflate în căutarea unui loc de muncă și a nevoilor acestora în materie de servicii.

               (2)Proces de dezvoltare, bilanț personal și profesional. Această măsură urmărește să-i ajute pe beneficiari să își identifice punctele forte și punctele slabe care ar putea limita căutarea eficace a unui loc de muncă și/sau alegerile lor profesionale. Se va pune un accent deosebit pe dezvoltarea competențelor și pe informarea cu privire la nevoile pieței forței de muncă.

               (3)Elaborarea și pregătirea planului de acțiune individual. Această etapă implică elaborarea unui plan de acțiune profesional individual detaliat. Participanții interesați să înființeze o întreprindere vor primi sprijin, inclusiv formare antreprenorială.

               –Formare în domeniul competențelor digitale. Toți participanții vor fi instruiți pentru a-și dezvolta competențele digitale în funcție de nivelul lor de cunoștințe și de nevoile lor. Formarea va conduce la certificare, acolo unde este posibil.

               –Formare profesională/educație. Această măsură vizează furnizarea de formare/reconversie profesională specializată (de exemplu, educație și formare profesională care să conducă la certificare, licență pentru exercitarea unei profesii, cursuri de limbi străine, permis de conducere pentru profesioniști etc.). Sunt incluse, de asemenea, programe de învățământ superior (de exemplu, programe postuniversitare) cu o durată mai mică de doi ani.

               –Învățământ superior: Acesta se va concentra pe obținerea de calificări educaționale din partea instituțiilor de învățământ superior (diplomă de învățământ superior sau diplomă postuniversitară într-o anumită specializare).

               –Contribuție la înființarea de întreprinderi. Beneficiarii care își înființează propriile întreprinderi vor primi o contribuție de până la 22 000 EUR pentru acoperirea costurilor de înființare. De asemenea, aceștia pot beneficia de tutorat personalizat pe tot parcursul procesului de înființare. Contribuția va fi plătită în mai multe tranșe, în funcție de atingerea obiectivelor de etapă predefinite. Condiția pentru prima tranșă este ca beneficiarii să elaboreze un plan de afaceri în cooperare cu consilierul pentru antreprenoriat și ca întreprinderea să fie înregistrată la autoritatea competentă din domeniul finanțelor publice.

               –Vor fi oferite și alte stimulente:

               Alocație pentru consiliere profesională. Beneficiarii care finalizează toate sesiunile de orientare profesională vor primi o sumă forfetară de 700 EUR.

               Alocație pentru formare în domeniul competențelor digitale. Suma forfetară de 600 EUR va fi oferită participanților care vor finaliza formarea în domeniul competențelor digitale.

               Alocație pentru formare profesională/educație. Beneficiarii care finalizează un program de formare profesională/educație vor primi o alocație de 800 EUR.

               Alocație pentru învățământ superior: Beneficiarii care vor obține o diplomă de învățământ superior (programe cu o durată de doi ani) vor primi o alocație de 800 EUR.

               26.Formarea în domeniul competențelor digitale a fost inclusă ca element orizontal în conceperea acțiunilor propuse. Pachetul va contribui la diseminarea competențelor orizontale necesare în era industrială digitală, precum și într-o economie eficientă din punctul de vedere al utilizării resurselor, în conformitate cu articolul 7 alineatul (2) din Regulamentul privind FEG.

               27.Acțiunile propuse, descrise în prezentul document, constituie măsuri active de ocupare a forței de muncă incluse printre acțiunile eligibile stabilite la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială.

               28.Grecia a furnizat informațiile necesare privind măsurile care sunt obligatorii pentru întreprinderile vizate în temeiul legislației naționale sau în temeiul contractelor colective de muncă. Grecia a confirmat că respectivele măsuri nu vor fi înlocuite de o contribuție financiară din partea FEG.

               Bugetul estimat

               29.Costurile totale estimate sunt de 1 759 800 EUR, incluzând cheltuieli pentru servicii personalizate de 1 689 800 EUR și cheltuieli pentru activitățile de pregătire, gestionare, informare și publicitate, control și raportare de 70 000 EUR.

               30.Contribuția financiară totală solicitată din partea FEG este de 1 495 830 EUR (85 % din costurile totale).

               31.Prefinanțarea sau cofinanțarea națională este asigurată din Programul de investiții publice al Ministerului elen al Economiei și Dezvoltării.

                        Măsuri

                        Numărul de participanți estimat

                        Costul estimat per participant
                        (în EUR)
                           28

                        Costuri totale estimate

                        (în EUR)
                           29

                        Servicii personalizate [măsuri în temeiul articolului 7 alineatul (2) litera (a) din Regulamentul privind FEG]

                        Consiliere profesională

                        (Επαγγελματική συμβουλευτική)

                        206

                        1 000

                        206 000

                        Formare în domeniul competențelor digitale

                        (Κατάρτιση σε ψηφιακές δεξιότητες)

                        206

                        700

                        144 200

                        Formare profesională/educație (Επαγγελματική Κατάρτιση / Εκπαίδευση)

                        201

                        3 000

                        603 000

                        Învățământ superior

                        (Ανώτερη εκπαίδευση)

                        5

                        8 000

                        40 000

                        Contribuție la înființarea de întreprinderi (Συνεισφορά για σύσταση επιχείρησης)

                        12

                        22 000

                        264 000

                        Subtotal (a):

                        Procent din pachetul de servicii personalizate

                        –

                        1 257 200

                        (74,4 %)

                        Alocații și stimulente [măsuri în temeiul articolului 7 alineatul (2) litera (b) din Regulamentul privind FEG]

                        Alocație pentru consiliere profesională
                           (Επίδομα επαγγελματικής συμβουλευτικής)

                        206

                        700

                        144 200

                        Alocație pentru formare în domeniul competențelor digitale

                        (Επίδομα κατάρτισης σε ψηφιακές δεξιότητες)

                        206

                        600

                        123 600

                        Alocație pentru formare profesională/educație (Επίδομα επαγγελματικής κατάρτισης/εκπαίδευσης)

                        201

                        800

                        160 800

                        Alocație pentru învățământ superior

                        (Επίδομα ανώτερης εκπαίδευσης)

                        5

                        800

                        4 000

                        Subtotal (b):

                        Procent din pachetul de servicii personalizate:

                        –

                        432 600

                        (25,6 %)

                        Activități în temeiul articolului 7 alineatul (5) din Regulamentul privind FEG

                        1. Activități pregătitoare

                        –

                        0

                        2. Gestionare

                        –

                        45 000

                        3. Informare și publicitate

                        –

                        20 000

                        4. Control și raportare

                        –

                        5 000

                        Subtotal (c):

                        Procent din costurile totale:

                        –

                        70 000

                        (3,98 %)

                        Costuri totale (a + b + c):

                        –

                        1 759 800

                        Contribuția FEG (85 % din costurile totale)

                        –

                        1 495 830

               32.Costurile măsurilor identificate în tabelul de mai sus ca măsuri în temeiul articolului 7 alineatul (2) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Grecia a confirmat că aceste măsuri sunt condiționate de participarea activă a beneficiarilor vizați la activități de căutare a unui loc de muncă sau de formare.

               33.Grecia a confirmat că toate costurile investițiilor pentru activități independente, înființarea de întreprinderi și preluarea întreprinderilor de către angajați nu vor depăși 22 000 EUR per beneficiar.

               Perioada de eligibilitate a cheltuielilor

               34.Grecia va începe furnizarea serviciilor personalizate către beneficiarii vizați de îndată ce autoritatea bugetară va adopta mobilizarea FEG. Prin urmare, cheltuielile aferente măsurilor vor fi eligibile pentru o contribuție financiară din FEG de la data la care Grecia începe furnizarea serviciilor personalizate, pentru o perioadă de 24 de luni de la data intrării în vigoare a deciziei de finanțare, cu excepția studiilor formale cu o durată mai mare de doi ani, care vor fi eligibile până la termenul limită pentru prezentarea raportului final.

               35.Grecia a început plata cheltuielilor administrative pentru punerea în aplicare a FEG la 1 martie 2022. Prin urmare, cheltuielile pentru activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 1 martie 2022 pentru o perioadă de 31 de luni de la data intrării în vigoare a deciziei de finanțare.

               Sistemele de gestionare și control

               36.Cererea conține o descriere a sistemului de gestionare și control, care precizează responsabilitățile organismelor implicate. Grecia a notificat Comisiei următoarea modalitate de gestionare și control al contribuției financiare:

               –Direcția executivă a NSRF
                  30
                din cadrul Ministerului muncii, securității sociale și solidarității va acționa în calitate de autoritate de management,

               –EDEL (Comitetul de audit financiar) din cadrul Ministerului Finanțelor va acționa în calitate de autoritate de audit, iar

               –Departamentul pentru certificarea și verificarea programelor cofinanțate din cadrul Ministerului Dezvoltării și Investițiilor va acționa în calitate de autoritate de certificare.

               Angajamentele asumate de statul membru în cauză

               37.Grecia a oferit toate garanțiile necesare cu privire la următoarele:

               –în contextul accesului la măsurile propuse și al punerii în aplicare a acestora, vor fi respectate principiile egalității de tratament și nediscriminării;

               –au fost respectate cerințele prevăzute de legislația națională și de legislația UE în ceea ce privește concedierile colective;

               –întreprinderile care au efectuat disponibilizările și care și-au continuat activitățile după concedieri și-au respectat obligațiile legale și au luat măsurile adecvate pentru lucrătorii lor;

               –se va evita orice fel de dublă finanțare;

               –contribuția financiară din partea FEG va respecta normele procedurale și de fond ale Uniunii privind ajutoarele de stat.

               IMPLICAȚIILE BUGETARE

               Propunerea bugetară

               38.FEG nu trebuie să depășească un cuantum anual maxim de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027
                  31
               .

               39.După examinarea cererii în conformitate cu condițiile stabilite la articolul 13 alineatele (1) și (2) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea FEG pentru suma de 1 495 830 EUR, reprezentând 85 % din costurile totale ale măsurilor propuse, în scopul de a furniza o contribuție financiară ca răspuns la cererea menționată.

               40.Decizia propusă privind mobilizarea FEG va fi adoptată în comun de Parlamentul European și de Consiliu, în conformitate cu punctul 9 din Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii
                  32
               .

               Acte conexe

               41.În același timp cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere de transfer al sumei de 1 495 830 EUR către linia bugetară relevantă.

               42.Concomitent cu adoptarea prezentei propuneri de decizie privind mobilizarea FEG, Comisia a adoptat o decizie privind o contribuție financiară, care constituie o decizie de finanțare în sensul articolului 110 din Regulamentul financiar
                  33
               . Respectiva decizie de finanțare va intra în vigoare la data la care Comisiei i se notifică aprobarea transferului bugetar de către Parlamentul European și Consiliu.

               2022/0170 (BUD)

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Greciei – EGF/2021/008 EL/Attica electrical equipment manufacturing

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  34
               , în special articolul 15 alineatul (1),

               Având în vedere Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii
                  35
               , în special punctul 9,

               având în vedere propunerea Comisiei Europene,

               întrucât:

               (1)Fondul european de ajustare la globalizare pentru lucrătorii disponibilizați (FEG) urmărește să dea dovadă de solidaritate și să promoveze locuri de muncă decente și durabile în Uniune, oferind sprijin lucrătorilor disponibilizați și lucrătorilor independenți a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și durabile.

               (2)FEG nu trebuie să depășească un cuantum anual maxim de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului
                  36
               .

               (3)La 21 decembrie 2021, Grecia a depus o cerere de mobilizare a FEG pentru disponibilizările care au avut loc în sectorul economic încadrat la diviziunea 27 (Fabricarea echipamentelor electrice) a nomenclatorului statistic al activităților economice din Uniunea Europeană („NACE”)
                  37
                a doua revizuire, în regiunea Attica (EL30) din Grecia, o regiune de nivel NUTS
                  38
                („Nomenclatorului unităților teritoriale de statistică”) 2. Cererea a fost completată cu informații suplimentare furnizate în conformitate cu articolul 8 alineatul (5) din Regulamentul (UE) 2021/691. Această cerere îndeplinește condițiile pentru o contribuție financiară din partea FEG, astfel cum sunt prevăzute la articolul 13 din Regulamentul (UE) 2021/691.

               (4)Prin urmare, este necesară mobilizarea FEG pentru a se furniza o contribuție financiară în valoare de 1 495 830 EUR ca urmare a cererii depuse de Grecia.

               (5)Pentru a reduce la minimum timpul necesar pentru mobilizarea FEG, prezenta decizie trebuie să se aplice de la data adoptării,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii aferent exercițiului financiar 2022, se mobilizează Fondul european de ajustare la globalizare pentru lucrătorii disponibilizați, cu scopul de a se furniza suma de 1 495 830 EUR, sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  39*.

               Adoptată la Bruxelles,

                  Pentru Parlamentul European
                        Pentru Consiliu

                  Președinta
                        Președintele

                     (1)

                        JO L 153, 3.5.2021, p. 48.

                     (2)

                        Regulamentul delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) JO L 270, 24.10.2019, p. 1–56.

                     (3)

                        JO L 393, 30.12.2006, p. 1.

                     (4)

                        În conformitate cu articolul 7 al cincilea paragraf din Regulamentul (UE) 2021/691.

                     (5)

                        Pitsos este un producător grec de aparate de uz casnic
                  https://www.pitsos.gr
                  .

                     (6)

                        Pitsos este o societate deținută de BSH Hausgeräte GmbH (Bosch-Siemens Hausgeräte), un producător german de aparate de uz casnic
                  https://www.bsh-group.com

                     (7)

                  https://www.liberal.gr/economy/pitsos-parateinetai-eos-to-2021-i-leitourgia-tis-monadas-stou-renti/214847

                     (8)

                  https://www.statista.com/statistics/581413/house-hold-appliance-expenditure-greece/

                     (9)

                  https://imegsevee.gr/wp-content/uploads/2021/01/etisia-ereuna-eisodimatos-2020.pdf

                     (10)

                  https://greekreporter.com/2017/10/19/one-of-greeces-oldest-plants-is-shutting-down/

                     (11)

                  https://www.capital.gr/epixeiriseis/3528092/bsh-kleinei-to-ergastasio-tis-pitsos-31-3-oi-diapragmateuseis-me-mpakatselo-kai-ergazomenous

                     (12)

                        Întreprinderile enumerate la punctul 5, care își desfășoară activitatea în sectorul producției de echipamente electrice.

                     (13)

                  https://www.cedefop.europa.eu/files/greece_-_european_inventory_on_nqf_2020.pdf

                     (14)

                        Indicele economiei și societății digitale (DESI) 2021
                  https://digital-strategy.ec.europa.eu/en/policies/countries-digitisation-performance

                     (15)

                        Eurostat
                  https://ec.europa.eu/eurostat/databrowser/view/tps00203/default/table?lang=en

                     (16)

                        Previziuni economice europene. Toamna anului 2021
                  https://ec.europa.eu/info/business-economy-euro/economic-performance-and-forecasts/economic-forecasts/autumn-2021-economic-forecast-recovery-expansion-amid-headwinds_en#documents

                     (17)

                  https://www.oaed.gr/storage/statistika-stoikheia/synoptikh-ekthesh-dekembrios-2021.pdf

                     (18)

                  https://www.oaed.gr/storage/statistika-stoikheia/eksamhniaia-ekthesh-b-eksamhno-2020.pdf

                     (19)

                  https://www.oaed.gr/storage/statistika-stoikheia/synoptikh-ekthesh-dekembrios-2021.pdf

                     (20)

                  https://ec.europa.eu/eurostat/databrowser/view/tgs00107/default/table?lang=en

                     (21)

                        Clasificarea Internațională Standard a Educației (ISCED 0-2)
                  https://ec.europa.eu/eurostat/statistics-explained/index.php?title=International_Standard_Classification_of_Education_%28ISCED%29#ISCE

                     (22)

                  https://greekreporter.com/2017/10/19/one-of-greeces-oldest-plants-is-shutting-down/

                     (23)

                  https://www.capital.gr/epixeiriseis/3528092/bsh-kleinei-to-ergastasio-tis-pitsos-31-3-oi-diapragmateuseis-me-mpakatselo-kai-ergazomenous

                     (24)

                        ISCED 0-2

                     (25)

                        ISCED 3

                     (26)

                        ISCED 4

                     (27)

                        ISCED 5-8

                     (28)

                        Pentru a se evita zecimalele, costurile estimate per lucrător au fost rotunjite. Rotunjirile nu au însă niciun impact asupra costului total al fiecărei măsuri, care nu diferă de cel indicat în cererea prezentată de Grecia.

                     (29)

                        Totalul nu corespunde din cauza rotunjirii.

                     (30)

                        Cadrul național strategic de referință (National Strategic Reference Framework – NSRF).

                     (31)

                        JO L 433 I, 22.12.2020, p. 11.

                     (32)

                        JO L 433 I, 22.12.2020, p. 29.

                     (33)

                        Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).

                     (34)

                        JO L 153, 3.5.2021, p. 48.

                     (35)

                        JO L 433 I, 22.12.2020, p. 29.

                     (36)

                        Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).

                     (37)

                        Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1).

                     (38)

                        Regulamentul delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS). JO L 270, 24.10.2019, p. 1–56.

                     (39)
                  *
                        Data urmează a fi introdusă de către Parlament înainte de publicarea în JO.